Όμιλος Α΄ Παγκόσμιου Κυπέλλου Ποδοσφαίρου 2014

Ο **Όμιλος Α΄** του **[[Παγκόσμιο Κύπελλο Ποδοσφαίρου 2014|Παγκοσμίου Κυπέλλου Ποδοσφαίρου 2014]]** αποτελούνταν από τις εθνικές ομάδες της Βραζιλίας, της Κροατίας, του Μεξικού και του Καμερούν. Οι αγώνες ξεκίνησαν στις 12 Ιουνίου και τελείωσαν στις 24 Ιουνίου 2014.

Οι δύο πρώτες ομάδες του ομίλου συνέχισαν στη φάση των 16. Η Βραζιλία ως πρώτη του ομίλου συνέχισε σε αγώνα με τη Χιλή που ήταν η δεύτερη του ομίλου Β΄ και το Μεξικό ως δεύτερη του ομίλου συνέχισε σε αγώνα με την Ολλανδία που ήταν η πρώτη του ομίλου Β΄.

## Βαθμολογία και αγώνες

## Σύνοψη των αγώνων
### Βραζιλία - Κροατία
[250px|μικρογραφία|δεξιά|Ο [Νεϊμάρ σουτάρει προ του Ιβάν Ράκιτιτς κατά τον εναρκτήριο αγώνα της διοργάνωσης]]
Ο εναρκτήριος αγώνας στο Σάο Πάολο ήταν ανάμεσα στην οικοδέσποινα και την Κροατία. Οι δύο ομάδες συναντήθηκαν για τρίτη φορά σε τελικούς Παγκοσμίου Κυπέλλου, με την τελευταία τους αναμέτρηση σε παιχνίδι ομίλων για το Παγκόσμιο Κύπελλο του 2006 να έχει βρει νικήτρια τη Βραζιλία με 1–0.

Το σκορ άνοιξαν οι Κροάτες με αυτογκόλ του Μαρσέλο αλλά οι Βραζιλιάνοι ισοφάρισαν σχετικά γρήγορα με μακρινό σουτ του Νεϊμάρ. Στο δεύτερο ημίχρονο η σελεσάο είχε την υπεροχή αλλά χρειάστηκε ένα αμφισβητούμενο πέναλτι που σφυρίχτηκε για υποτιθέμενο φάουλ του Ντέγιαν Λόβρεν στον Φρεντ ώστε να πάρουν το προβάδισμα, ύστερα από επιτυχημένη εκτέλεση και πάλι του Νεϊμάρ. Οι Κροάτες διαμαρτυρήθηκαν ξανά έντονα λίγο αργότερα όταν έβαλαν τη μπάλα στα δίχτυα αλλά ακυρώθηκε λόγω υποτιθέμενου επιθετικού φάουλ στον Βραζιλιάνο τερματοφύλακα Ζούλιο Σέζαρ. Στην παράταση, ο Όσκαρ σφράγισε τη νίκη με όμορφο τεχνικό σουτ από τα 20 μέτρα.

Ύσερα από το παιχνίδι ο αρχιδιαιτητής της FIFA Μάσιμο Μπουζάκα υπερασπίστηκε τις αποφάσεις του διαιτητή Νισιμούρα, αλλά άλλοι παλαίμαχοι διαιτητές στάθηκαν επικριτικοί απέναντι του, με τον Γερμανό τέως διεθνή διαιτητή Μάρκους Μερκ να τη χαρακτηρίζει «ντροπή».

Το παιχνίδι χαρακτηρίστηκε από αρκετές πρωτιές. Για πρώτη φορά στην ιστορία των Παγκοσμίων Κυπέλλων το πρώτο τέρμα της διοργάνωσης ήταν αυτογκόλ. Επίσης, για πρώτη φορά χρησιμοποιήθηκε στα πλαίσια του θεσμού το ειδικό σπρέι που μαρκάρει το σημείο εκτέλεσης των στημένων φάσεων καθώς και η τεχνολογία γραμμής, το ηλεκτρονικό σύστημα παρατήρησης της γραμμής του τέρματος που επιβεβαιώνει αν η μπάλα την πέρασε ή όχι.

### Μεξικό - Καμερούν
Οι δύο ομάδες είχαν παίξει τελευταία φορά μεταξύ τους σε έναν φιλικό αγώνα το 1993.

Ο Τζιοβάνι ντος Σάντος του Μεξικού είδε δύο γκολ του να ακυρώνονται ως οφσάιντ σο πρώτο ημίχρονο, αν και οι τηλεοπτικές επαναλήψεις δεν δικαίωσαν τις αποφάσεις του διαιτητή. Στο δεύτερο ημίχρονο το Μεξικό πέτυχε το μοναδικό γκολ της αναμέτρησης όταν ύστερα από απόκρουση του Σαρλ Ιτάνζ σε σουτ του ντος Σάντος η μπάλα έφθασε στα πόδια του Περάλτα και αυτός δε δυσκολεύτηκε να τη στείλει στα δίχτυα. 

Ο αρχηγός του Μεξικού Ραφαέλ Μάρκες έγραψε ιστορία ως ο πρώτος παίκτης που ήταν αρχηγός της εθνικής του ομάδας σε τέσσερα Παγκόσμια Κύπελλα. Ο Σαμουέλ Ετό έγινε επίσης μόλις ο τρίτος Αφρικανός παίκτης που συμμετείχε σε τέσσερα Παγκόσμια Κύπελλα, φθάνοντας τους συμπατριώτες του Ζακ Σονγκό και Ριγκομπέρ Σονγκ.

### Βραζιλία - Μεξικό
250px|μικρογραφία|δεξιά|Πολυτιμότερος παίκτης του αγώνα ήταν ο Μεξικανός τερματοφύλακας Γκιγιέρμο Οτσόα
Ο αγώνας ήταν η 38η αναμέτρηση ανάμεσα στις δύο ομάδες, περιλαμβανομένων τριών σε αγώνες ομίλων Παγκοσμίων Κυπέλλων που είχαν όλοι καταλήξει σε νίκη της Βραζιλίας: Το 1950 με 4-0, το 1954 με 5-0 και το 1962 με 2-0. Η πιο πρόσφατη αναμέτρηση τους ήταν για τους ομίλους του Κυπέλλου Συνομοσπονδιών του 2013 που είχε λήξει με νίκη 2-0 και πάλι της Βραζιλίας.

Ο τερματοφύλακας του Μεξικου Γκιγιέρμο Οτσόα αναδείχτηκε σε πρωταγωνιστή της αναμέτρησης και με 4 εξαιρετικές αποκρούσεις κράτησε το μηδέν για την ομάδα του. Στο πρώτο ημίχρονο απέκρουσε κεφαλιά του Νεϊμάρ πέφτοντας στα δεξιά του για να διώξει τη μπάλα και σταμάτησε μια προσπάθεια από κοντινή απόσταση του Παουλίνιο. Στο δεύτερο ημίχρονο απέκρουσε ένα χαμηλό σουτ του Νεϊμάρ και μια κεφαλιά εξ επαφής του Τιάγκο Σίλβα.

Ήταν η πρώτη φορά από το Παγκόσμιο Κύπελλο του 1970 που η οικοδέσποινα παραχώρησε λευκή ισοπαλία. Το Μεξικό έγινε η πρώτη ομάδα που πήρε βαθμό από τη Βραζιλία και δεν ανήκει στην UEFA ή την CONMEBOL.	

### Καμερούν - Κροατία

Οι δύο ομάδες αναμετρήθηκαν για πρώτη φορά στον αγώνα αυτόν.

Ύστερα από τα προηγούμενα αποτελέσματα του ομίλου οι δύο ομάδες είχαν ανάγκη τουλάχιστον ενός βαθμού για να διατηρήσουν τις ελπίδες τους για συνέχεια στη διοργάνωση. Η Κροατία άνοιξε το σκορ με τον Ίβιτσα Όλιτς ύστερα από την πάσα του Ίβαν Πέρισιτς. Λίγο πριν τη λήξη του πρώτου ημιχρόνου το Καμερούν έμεινε με 10 παίκτες όταν ο Άλεξ Σονγκ αποβλήθηκε ύστερα από χτύπημα εκτός φάσης στον Μάριο Μάντζουκιτς. Ο Πέρισιτς χρήστηκε σκόρερ στις αρχές του δευτέρου ημιχρόνου όταν αναχαίτησε το κακό ελεύθερο χτύπημα τουΣαρλ Ιτάνζ και ύστερα από κούρσα 30 μέτρων πλάσαρε στην κλειστή γωνία του Καμερουνέζου τερματοφύλακα. Ο Μάντζουκιτς πέτυχε τα επόμενα δύο γκολ, ένα με κεφαλιά ύστερα από κόρνερ του Ντάνιελ Πράνιτς και το δεύτερο με κοντινό πλασέ όταν η μπάλα ήρθε στα πόδια του ύστερα από απόκρουση του Ιτάνζ σε σουτ του Εντουάρντο. Το αποτέλεσμα σήμανε τον αποκλεισμό του Καμερούν.

Από τα αξιοσημείωτα συμβάντα του αγώνα ήταν η κεφαλιά του Μπενουά Ασού-Εκοτό στον συμπαίκτη του Μπενζαμέν Μουκαντζό. Ο Σονγκ αργότερα ζήτησε συγγνώμη από τον Μάντζουκιτς και τη χώρα του για την αποβολή του ενώ ο προπονητής του Καμερούν Φόλκερ Φίνκε δήλωσε απογοητευμένος με τη συμπεριφορά των παικτών του. 

Την 1η Ιουλίου του 2014, Καμερουνέζοι αξιωματούχοι ανακοίνωσαν πως ερευνούσαν τις κατηγορίες πως επτά παίκτες του Καμερούν συμμετείχαν στο στήσιμο του αγώνα. Όμως η FIFA δήλωσε πως δεν υπήρχαν αποδείξεις για στήσιμο του αγώνα.

Ο Όλιτς, ο οποίος είχε σκοράρει ξανά στο Παγκόσμιο Κύπελλο του 2002, έγινε ο δεύτερος παίκτης στην ιστορία με δωδεκαετές κενό ανάμεσα στα γκολ του σε παγκόσμια κύπελλα, ύστερα από τον Μίκαελ Λάουντρουπ που είχε σκοράρει το 1986 και το 1998. Ο Μάντζουκιτς έγινε ο πρώτος Κροάτης παίκτης που σκόραρε δύο φορές σε έναν αγώνα ενώ η νίκη με 4-0 ήταν η μεγαλύτερη στην ιστορία της Κροατίας σε Παγκόσμιο Κύπελλο.

### Καμερούν - Βραζιλία
225px|μικρογραφία|δεξιά|Στιγμιότυπο από τον αγώνα
Ήταν η πέμπτη συνάντηση ανάμεσα στις δύο ομάδες, περιλαμβανομένου ενός αγώνα ομίλου για το Παγκόσμιο Κύπελλο του 1994, στον οποίο είχε νικήσει η Βραζιλία με 3-0. Ο αμυντικός μέσος του Καμερούν Άλεξ Σονγκ ήταν τιμωρημένος ύστερα από τη αποβολή του με απευθείας κόκκινη στον προηγούμενο αγώνα του με ενάντια στην Κροατία.

Η Βραζιλία χρειαζόταν απλά μια ισοπαλία για να προκριθεί στον επόμενο γύρο αλλά μπήκε με επιθετικές διαθέσεις και μόλις στο 17ο λεπτό ύστερα από σέντρα του Λούιζ Γκουστάβο ο Νεϊμάρ άνοιξε το σκόρ με σουτ στην κίνηση. Το Καμερούν, που είχε ήδη αποκλειστεί, ισοφάρισε όταν ο Αλάν Νυόμ πέρασε τον Ντάνι Άλβες από τα αριστερά και βρήκε με σέντρα τον Ζοέλ Ματίπ που δεν δυσκολεύτηκε να τελειώσει τη φάση από κοντινή απόσταση. Ο Νεϊμάρ έδωσε και πάλι το προβάδισμα στη Βραζιλία όταν ύστερα από την ασίστ του Μαρσέλο μπήκε μέσα στην περιοχή και πλάσαρε τον τερματοφύλακα από το ύψος του πέναλτι. Στο δεύτερο ημίχρονο ύστερα από σέντρα του Νταβίντ Λουίζ ο Φρέντ πέτυχε με κεφαλιά το μοναδικό του γκολ στη διοργάνωση, πρωτού ο Φερναντίνιο που είχε μπει ως αλλαγή σημειώσει το τελικό 4-1 με χαμηλό σουτ με το δεξί ύστερα από πάσα του Οσκάρ. Χάρη στο ευρύ σκορ η Βραζιλία τερμάτισε πρώτη στον Α΄ όμιλο, ξεπερνώντας το Μεξικό χάρη στη διαφορά τερμάτων.

Ο αγώνας ήταν ο 100ς της Βραζιλίας στο Παγκόσμιο Κύπελλο και έγινε μόλις η δεύτερη ομάδα μετά τη Γερμανία που έφθασε αυτό το ορόσημο. 

### Κροατία Μεξικό
Ήταν η τέταρτη αναμέτρηση ανάμεσα στις δύο ομάδες, περιλαμβανομένου του αγώνα ομίλων για το Παγκόσμιο Κύπελλο του 2002 που είχε λήξει με επικράτηση του Μεξικού με 1–0.

Η Κροατία χρειαζόταν τη νίκη για να προκριθεί ενώ στο Μεξικό αρκούσε η ισοπαλία. Το παιχνίδι ήταν χωρίς γκολ μέχρι το 70ό λεπτό, όταν ο Ραφαέλ Μάρκες σκόραρε με κεφαλιά ύστερα από εκτέλεση κόρνερ. Η Κροατία βγήκε μπροστά κυνηγώντας το γκολ που θα της επέτρεπε να μείνει ζωντανή στο κυνήγι της πρόκρισης αλλά σε μια γρήγορη αντεπίθεση ο Αντρές Γκουαρδάδο πέτυχε το δεύτερο γκολ του Μεξικού ύστερα από πάσα του Ορίμπε Περάλτα. Το Μεξικό πέτυχε και τρίτο γκολ όταν ύστερα από νέα εκτέλεση κόρνερ ο Μάρκες με κεφαλιά έστειλε τη μπάλα στο πίσω δοκάρι όπου την περίμενε για να τη στείλει στα δίχτυα ο Χαβιέρ Ερνάντες που είχε μπει ως αλλαγή. Ο Ίβαν Πέρισιτς κατάφερε απλά να μειώσει για την Κροατία στα τελευταία λεπτά, σκοράροντας για δεύτερο συνεχόμενο αγώνα. Λίγο μετά ο Άντε Ρέμπιτς αποβλήθηκε για φάουλ στον Κάρλος Πένια. Με τη νίκη του αυτή το Μεξικό προκρίθηκε ω δεύτερο από τον όμιλο του ενώ η Κροατία αποκλείστηκε.

Με το γκόλ του, ο Μάρκες έγινε ο δεύτερος Μεξικανός παίκτης που σκόραρε σε τρία διαφορετικά Παγκόσμια Κύπελλα μετά τον Κουαουτέμοκ Μπλάνκο.

## Πολυτιμότερος παίκτης

## Σκόρερ

## Παραπομπές


## Εξωτερικοί σύνδεσμοι

* 

Κατηγορία:Παγκόσμιο Κύπελλο Ποδοσφαίρου 2014